b'\n_START_ARTICLE_\nBralni okvir\n_START_PARAGRAPH_\nBralni okvir (angl. reading frame) pomeni v biologiji eno od treh mo\xc5\xbenosti pri branju nukleotidnega zaporedja v DNK ali RNK v obliki neprekrivajo\xc4\x8dih se kodonov; bralni okvir je odvisen od tega, pri kateri bazi se branje za\xc4\x8dne. Na primer, pri nukleotidnem zaporedju TGCTGCTGC so mo\xc5\xbeni naslednji trije bralni okvirji: TGC TGC TGC, GCT GCT in CTG CTG. Tako obstajajo pri enojnovija\xc4\x8dni sporo\xc4\x8dilni RNK trije bralni okvirji, pri dvojnovija\xc4\x8dni DNK pa \xc5\xa1est, saj je prepisovanje mo\xc5\xbeno po obeh vija\xc4\x8dnicah. Pri kateri bazi se bo branje za\xc4\x8delo, je odvisno od t. i. za\xc4\x8detnega kodona._NEWLINE_O odprtem bralnem okvirju govorimo, kadar se bralni okvir za\xc4\x8dne z za\xc4\x8detnim kodonom, ne vsebuje pa zaklju\xc4\x8dnega kodona.'